
 2.12.2011
 BG
 Официален вестник на Европейския съюз
 L 319/47
 РЕГЛАМЕНТ ЗА ИЗПЪЛНЕНИЕ (ЕС) No 1253/2011 НА КОМИСИЯТА
 от 1 декември 2011 година
 за изменение на регламенти (ЕО) No 2305/2003, (ЕО) No 969/2006, (ЕО) No 1067/2008 и (ЕО) No 1064/2009 за откриване и управление на тарифни квоти на Съюза за внос на зърнени храни от трети страни
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 144, параграф 1 във връзка с член 4 от него,
 като има предвид, че:
 (1)
 С член 1 от Регламент (ЕО) No 2305/2003 на Комисията от 29 декември 2003 г. за откриването и осигуряване на управлението на тарифна квота на Общността за внос на ечемик от трети страни (2) беше открита годишна тарифна квота за внос на 306 215 тона ечемик с код по КН 1003 00.
 (2)
 С член 1 от Регламент (ЕО) No 969/2006 на Комисията от 29 юни 2006 г. за откриване и осигуряване на управлението на тарифна квота на Общността за внос на царевица от трети страни (3) беше открита годишна тарифна квота за внос на 242 074 тона царевица с кодове по КН 1005 10 90 и 1005 90 00.
 (3)
 С член 2 от Регламент (ЕО) No 1067/2008 на Комисията от 30 октомври 2008 г. за откриване и управление на тарифни квоти за мека пшеница с качество, различно от високо качество, с произход от трети страни, и за дерогация от Регламент (ЕО) No 1234/2007 на Съвета (4) беше открита годишна тарифна квота в размер на 2 989 240 тона за мека пшеница с код по КН 1001 90 99 с качество, различно от високо качество.
 (4)
 С член 1 от Регламент (ЕО) No 1064/2009 на Комисията от 4 ноември 2009 г. относно откриването и управлението на тарифна квота на Общността за внос на ечемик за пивоварни цели от трети държави (5) беше открита годишна тарифна квота за внос на 50 000 тона ечемик за пивоварни цели с код по КН 1003 00, предназначен за производството на бира, отлежала в бъчви, съдържащи бук.
 (5)
 В Споразумението под формата на размяна на писма между Европейския съюз и Република Аржентина в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и Румъния в процеса на присъединяването им към Европейския съюз (6) (наричано по-долу „Споразумението“), одобрено с Решение 2011/769/ЕС на Съвета (7), към съответните тарифни квоти на Съюза се предвижда добавянето на допълнителни 122 790 тона мека пшеница (с ниско и средно качество), 890 тона ечемик, 890 тона ечемик за пивоварни цели, както и 35 914 тона царевица.
 (6)
 В Регламент за изпълнение (ЕС) No 1006/2011 на Комисията от 27 септември 2011 г. за изменение на приложение I към Регламент